Συντεταγμένες: 45°48′52″N 15°58′47″E﻿ / ﻿45.81444°N 15.97972°E﻿ / 45.81444; 15.97972

Ο **Καθεδρικός Ναός του Ζάγκρεμπ** είναι ρωμαιοκαθολική εκκλησία στην περιοχή Κάπτολ, της πρωτεύουσας της Κροατίας, του Ζάγκρεμπ. Πρόκειται για το υψηλότερο κτίριο στην Κροατία, αλλά και το πιο μνημειώδες ιερό κτήριο σε γοτθικό ρυθμό, νοτιοανατολικά των Άλπεων. Ο ναός είναι αφιερωμένος στην Κοίμηση της Θεοτόκου και στους βασιλείς Άγιο Στέφανο και Άγιο Λαδισλάβο. Τα εξέχοντα κωδωνοστάσιά του θεωρούνται ορόσημα, καθώς είναι ορατά από τα περισσότερα μέρη της πόλης.

Ιστορικά στοιχεία
-----------------

Το 1093, όταν ο βασιλιάς Λαδισλάβος (1040-1095) μετακίνησε την έδρα του επισκόπου από το Σίσακ στο Ζάγκρεμπ, ο ίδιος μετονόμασε την υπάρχουσα εκκλησία σε καθεδρικό ναό. Η κατασκευή του νέου ναού ξεκίνησε λίγο μετά το θάνατό του και ολοκληρώθηκε το 1217, όταν εγκαινιάστηκε από τον βασιλιά Ανδρέα Β΄ της Ουγγαρίας. Το κτίριο καταστράφηκε από τους Μογγόλους το 1242, αλλά ξαναχτίστηκε από τον επίσκοπο Τιμοτέι (1263-1287) λίγα χρόνια αργότερα. Στο τέλος του 15ου αιώνα, η Οθωμανική Αυτοκρατορία εισέβαλε στην Κροατία, προκαλώντας την κατασκευή τειχών γύρω από τον καθεδρικό ναό, μερικά εκ των οποίων εξακολουθούν να παραμένουν άθικτα. Τον 17ο αιώνα, ένα οχυρωμένο αναγεννησιακό παρατηρητήριο ανεγέρθηκε στη νότια πλευρά και χρησιμοποιήθηκε ως στρατιωτικό σημείο παρατήρησης, εξαιτίας της οθωμανικής απειλής.

Ο καθεδρικός ναός υπέστη τεράστιες ζημιές από το σεισμό του 1880 στο Ζάγκρεμπ. Το κύριο μέρος του κατέρρευσε, ενώ ο πύργος είχε υποστή τέτοιες ζημιές, ώστε δεν υπήρχε περιθώριο επισκευής του. Η αποκατάσταση του καθεδρικού ναού σε νεογοτθικό, αυτή τη φορά, ρυθμό, είχε ως πρωτεργάτη τον Ερμάν Μπολέ, ο οποίος δημιούργησε την σημερινή του μορφή. Ως μέρος αυτής της αποκατάστασης, δύο καμπαναριά ύψους 108 μέτρων ανεγέρθηκαν στη δυτική πλευρά. Και τα δύο από αυτά τα καμπαναριά βρίσκονται σήμερα σε καθεστώς συντήρησης, ως μέρος ενός ευρύτερου σχεδίου αποκατάστασης του ναού.

Ο καθεδρικός ναός αποτυπώνεται στην οπίσθια όψη του κροατικού χαρτονομίσματος των 1.000 κούνα, που εκδόθηκαν το 1993.

Το 1994, ο Πάπας Ιωάννης Παύλος Β΄, σε μια επίσκεψη στη χώρα, συμμετείχε σε μια Θεία Λειτουργία στον καθεδρικό ναό της κροατικής πρωτεύουσας. Το ίδιο γεγονός επαναλήφθηκε τις 5 Ιουνίου 2011, όταν επισκέφθηκε τον καθεδρικό ναό ο Πάπας Βενέδικτος ΙΣΤ΄.

Εικόνες
-------

* Φωτογραφία του ναού πριν το σεισμό του 1880Φωτογραφία του ναού πριν το σεισμό του 1880
* Φωτογραφία του 19ου αιώναΦωτογραφία του 19ου αιώνα
* Η πρόσοψηΗ πρόσοψη
* Στήλη της Θεοτόκου μπροστά από τον καθεδρικό ναόΣτήλη της Θεοτόκου μπροστά από τον καθεδρικό ναό
* Η κύρια είσοδοςΗ κύρια είσοδος
* Άποψη του ανατολικού μέρους Άποψη του ανατολικού μέρους
* Η σαρκοφάγος του Αλοΐσιους Στέπινατς Η σαρκοφάγος του Αλοΐσιους Στέπινατς
* Προστατευτικό άγαλμαΠροστατευτικό άγαλμα
* Χιονισμένη άποψη του ναού και της ευρύτερης περιοχής τουΧιονισμένη άποψη του ναού και της ευρύτερης περιοχής του
* Η νεογοτθική κορυφή ενός εκ των πύργων του ναούΗ νεογοτθική κορυφή ενός εκ των πύργων του ναού
* Εσωτερική πλευράΕσωτερική πλευρά
* ΥαλογράφημαΥαλογράφημα
* Εσωτερικό του ναούΕσωτερικό του ναού
* Τάφος εντός του ναούΤάφος εντός του ναού
* Η Αγία ΤράπεζαΗ Αγία Τράπεζα

Παραπομπές
----------

1. 1 2 3  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 50635. Ανακτήθηκε στις 31  Ιουλίου 2018.
2. ↑  registar.kulturnadobra.hr#/details/Z-202. Ανακτήθηκε στις 5  Μαΐου 2022.
3. ↑  The 5 Tallest Buildings in Croatia | Croatia Week
4. ↑  The Cathedral of Assumption of the Blessed Virgin Mary... | Zagreb
5. ↑  Cathedral of the Assumption of the Blessed Virgin Mary - Lonely Planet
6. ↑  Fodor's Croatia: with a Side Trip to Montenegro
7. ↑  Zagreb Cathedral, Kaptol, Zagreb | Rangan Datta
8. ↑  «Matica hrvatska - Vijenac 466 - Razbijene zastarjele predrasude». *www.matica.hr*. Ανακτήθηκε στις 25 Αυγούστου 2016.
9. ↑  «The Cathedral of Assumption of the Blessed Virgin Mary». *www.infozagreb.hr*. Ανακτήθηκε στις 25 Αυγούστου 2016.
10. ↑  History of the Cathedral - Zagrebačka nadbiskupija
11. ↑  Zagreb Cathedral – Zvonimir Fras
12. ↑  Zagreb cathedral in the 1880 earthquake and its present day renovation
13. ↑  Zagreb cathedral[*νεκρός σύνδεσμος*]
14. ↑  «Croatia Airlines - Zagreb». Αρχειοθετήθηκε από το πρωτότυπο στις 18 Ιουνίου 2016. Ανακτήθηκε στις 11 Μαΐου 2016.
15. ↑  Anniversary of the birth of Hermann Bollé - Nacionalna i sveučilišna knjižnica u Zagrebu[*νεκρός σύνδεσμος*]
16. ↑  «Zagreb Cathedral: the Tallest Building in Croatia». Αρχειοθετήθηκε από το πρωτότυπο στις 6 Οκτωβρίου 2016. Ανακτήθηκε στις 11 Μαΐου 2016.
17. ↑  «116-Year-Old Message Found in Zagreb Cathedral Tower: 'May the Croats be Harmonious and Free'». *Croatia Week*. Ανακτήθηκε στις 25 Αυγούστου 2016.
18. ↑  «Croatia Bank Notes». Αρχειοθετήθηκε από το πρωτότυπο στις 1 Απριλίου 2016. Ανακτήθηκε στις 11 Μαΐου 2016.
19. ↑  In Croatia, a Frail Pope John Paul II Urges a 'Culture of Peace' - NYTimes.com
20. ↑  Apostolic Journey to Croatia: Liturgy of Vespers with Bishops, Priests, Religious People, and Seminarians and prayer at the tomb of Blessed Alojzije Viktor Stepinac at the Cat...

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123215115
* LCCN: n85039583
* GND: 4609248-1
* BNF: cb115899939 (data)
* NKC: ko20241216609

 |

 |